Je lepší kontaktný gril alebo otvorený gril?
Z nášho pohľadu je najlepšia kombinácia, teda možnosť konštrukciu premeniť z kontaktného grilu na otvorený barbecue gril. Dnes je takýchto grilov na trhu veľké množstvo. Nemusia byť pritom vôbec drahé. Záleží aj na vás, či budete kontaktný gril využívať napríklad na toasty, panini alebo zapekačky. Ak nie, na stôl vám postačí aj otvorený gril.
Elektrický stolný gril Delimano Joy nepatrí medzi najpredávanejšie. Ponúka priemerné parametre, avšak pomerne štedrú grilovaciu plochu. V ťažkej konkurencii sa nájdu aj cenovo výhodnejšie modely. Gril Delimano však ponúka slušnú úžitkovú hodnotu, má nepriľnavý povrch, príkon 2 300 W, odkvapkávaciu misku a je pomerne skladný. Elektrické grily z obchodnej siete Lidl sú sezónnou ponukou. Ponúkané sú rôzne modely. Otázkou je, či sa za dané peniaze neoplatí siahnuť skôr po renomovanej značke grilu ako Tefal, Klarstein, Sage, DeLonghi alebo Weber.